Maršová-Rašov

Maršová-Rašov (hungare Marsófalva [marŝofalva]) estas unuiĝinta municipo en Slovakio.

 Situo 
Maršová-Rašov situas laŭ ĉefvojo, fervojo kaj aŭtovojo Žilina-Považská Bystrica. Malantaŭ la aŭtovojo Váh fluas. Bytča troviĝas je 6 km.

 Historio 
 Maršová 
La loko estis loĝata jam dum la antaŭhistoriaj tempoj. En la 8-a jarcento slavoj vivis tie. La unua mencio okazis pri la vilaĝo en 1400 laŭ tiama hungara ortografio "Marsowafalwa". En 1784 loĝis tie 134 vilaĝanoj en 21 domoj, en 1828 139 vilaĝanoj en 63 domoj.

 Rašov 
La unua mencio okazis pri la vilaĝo en 1439 en formo "Rasov". En 1784 loĝis tie 340 vilaĝanoj en 47 domoj, en 1828 363 vilaĝanoj en 20 domoj.

 Urbanov 
La unua mencio okazis pri la vilaĝeto en 1269 laŭ tiama hungara ortografio "Urbano". En 1784 loĝis tie 72 vilaĝanoj en 9 domoj, en 1828 75 vilaĝanoj en 7 domoj.

 Unuiĝo 
En la 19-a jarcento Marsófalva, Urbanó kaj Rassó unuiĝis. Ĝis 1899 la oficiala hungara loknomo estis Rassó-Marsófalu-Urbanó, poste ĝi ricevis mallongan nomon pro peto de poŝto. En 1910 laŭ la popolnombrado vivis en Marsófalva 467 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Považská Bystrica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En  1924, 1958 kaj en 1960 inundoj okazis. En 2001 vivis en Maršová-Rašov 764 homoj, (762 slovakoj).

 Vidindaĵoj 
 romkatolika klasikisma tombeja kapelo de 1848
 laŭvoja kapelo el la 19-a jarcento
 kapelo el la 18-a jarcento en iama vilaĝeto Rassó
 sonorilostablo el la 19-a jarcento
 kastelo kun aleo de tilioj el la 18-a jarcento 

Kategorio:Municipoj en distrikto Bytča
Kategorio:Municipoj en Slovakio kun kunmetita nomo